Rettens dom (Ottende Afdeling) af 16. november 2017 –Acquafarm mod Kommissionen
(Sag T-458/16)
»Ansvar uden for kontraktforhold – fiskeri – operationelt program, der finansieres af EU – EU-regler, der forbyder import af krebsdyr fra Australien – tilstrækkeligt kvalificeret tilsidesættelse af en bestemmelse, som tillægger borgerne rettigheder – undladelse af at handle – berettiget forventning«
1.      Retslig procedure – behandling af sagens realitet før behandling af formaliteten – lovlig
(jf. præmis 24)
2.      Ansvar uden for kontraktforhold – betingelser – ulovlighed – skade – årsagsforbindelse – kumulative betingelser – den ene betingelse ikke opfyldt – erstatningssøgsmålet forkastet i det hele
(Art. 340, stk. 2, TEUF)
(jf. præmis 40 og 41)
3.      Ansvar uden for kontraktforhold – betingelser – tilstrækkeligt kvalificeret tilsidesættelse af en bestemmelse, som tillægger borgerne rettigheder – institution, som ikke råder over et skøn – en tilstrækkelig kvalificeret tilsidesættelse af EU-retten
(Art. 340, stk. 2, TEUF)
(jf. præmis 42 og 43)
4.      Ansvar uden for kontraktforhold – betingelser – generelle retsakter – tilstrækkeligt kvalificeret tilsidesættelse af EU-retten – individuel retsakt eller individuel undladelse – ingen betydning for nødvendigheden af en tilstrækkelig kvalificeret tilsidesættelse
(Art. 340, stk. 2, TEUF)
(jf. præmis 44)
5.      Ansvar uden for kontraktforhold – betingelser – EU-institutionernes undladelser – nødvendigt, at der foreligger en tilsidesættelse af en lovlig forpligtelse til at handle
(Art. 340, stk. 2, TEUF)
(jf. præmis 47)
6.      Ansvar uden for kontraktforhold – betingelser – ulovlighed – tilstrækkeligt kvalificeret tilsidesættelse af EU-retten – den pågældende virksomheds fejlvurdering af sin retsstilling – institutionen ikke forpligtet til at underrette den pågældende virksomhed om, at dens aktivitet er ulovlig – risikoen skal bæres af virksomheden
(Art. 340, stk. 2, TEUF)
(jf. præmis 53)
7.      EU-ret – principper – beskyttelse af den berettigede forventning – betingelser og grænser – Kommissionens passivitet – opretholdelse af en bestående situation, der kan ændres ved afgørelser truffet inden for rammerne af Kommissionens skøn – ingen berettiget forventning – ingen beskyttelse af ophavsmanden til en åbenbar tilsidesættelse af gældende regler
(jf. præmis 55, 56, 58 og 59)
Angående
Søgsmål i henhold til artikel 268 TEUF med påstand om erstatning for det tab, som sagsøgeren angiveligt har lidt grundet den umulige gennemførelse af et akvakulturprojekt om krebsdyr fra Australien, der modtog medfinansiering på grundlag af Rådets forordning (EF) nr. 1198/2006 af 27. juli 2006 om Den Europæiske Fiskerifond (EFT 2006, L 223, s. 1), som følge af forbuddet mod import af de nævnte krebsdyr i henhold til bestemmelserne i Kommissionens forordning (EF) nr. 1251/2008 af 12. december 2008 om gennemførelse af Rådets direktiv 2006/88/EF for så vidt angår betingelser og udstedelse af certifikat ved omsætning og import til Fællesskabet af akvakulturdyr og produkter deraf og om fastlæggelse af en liste over vektorarter (EUT 2008, L 337, s. 41).
Konklusion
1)
Europa-Kommissionen frifindes.
2)
Acquafarm, SL bærer sine egne omkostninger og betaler de af Kommissionen afholdte omkostninger.